ȘTIU, 27 septembrie 2021, cu Bogdan Hofbauer și Irina Ursu.
Am îmbulinat-o! Angajații români să meargă cu bulina la vedere la muncă, să vadă colegii că sunt disponibili pentru SEX. E propunerea șefului celei mai vechi firme de recrutare din România, care a revoltat Facebookul. De la Brătianu la… Cîțu! Portretul conducătorului la tinerețe după festivalul democrației de la PNL. Orban a pierdut, dar strigă la șeful din umbră – Iohannis: "Ai încălcat Constituția!". Ca să fie bine! Asta strigă nemții după votul pentru naționalizarea caselor din Berlin. Cer statului să îi exproprieze pe rechinii imobiliari care au crescut chiriile! Cel mai scump avion aterizat vreodată la București. Ursula von der Leyen a venit astăzi în România pentru a da OK-ul celor 30 de miliarde prin PNRR. Ce le-a spus lui Iohannis și Cîțu – și de ce a refuzat să dea mâna cu ministrul care a scris proiectul – Ghinea! București, tare mai crești! Record de infectări de la începutul pandemiei în capitală și creștere de 150 la sută față de anul trecut. Explicația fostului ministru USR PLUS – cifrele au fost ascunse pe timpul congresului PNL! Și oglindă-oglinjoară, cine e cel mai frumos din țară? Dumneavoastră, tovarășe! Putin a fost din nou desemnat cel mai sexy bărbat din Rusia și le-a făcut oamenilor lui cadou un pictorial!
Juriul emisiunii ȘTIU a fost format din: Radu Băzăvan, Sebastian Ujică și Alex Orian.